
Objectiu: No aplicació de la Reforma Laboral
La vaga general no ha estat el final sinó l'inici de les mobilitzacions contra les polítiques laborals del govern i a l’igual que en les vagues generals del 2002 i el 1988, el rèdits de la vaga mai han estat ni ràpids ni immediats, per tant ara cal continuar el camí de rebuig a la Reforma Laboral.

En els propers mesos demostrarem que la Reforma Laboral generarà més acomiadaments, més barats, més precarietat laboral,... i per tant un mercat de treball pitjor i amb més conflictivitat.

La UGT de Catalunya es mobilitzarà contra l'aplicació de la reforma laboral:  l'aplicació de les causes objectives d'acomiadament tant individuals com col·lectives, acomiadaments per absentisme, distribució irregular de la jornada, contractacions ETT's ... combinant les denuncies jurídiques amb les mobilitzacions.

L’objectiu és que la reforma laboral no s’apliqui, tant des de la mobilització, com de la denuncia publica i judicialització. Fins que la patronal per un costat i el govern per un altre, no demostrin de manera clara que volen entrar en la negociació per modificar la reforma laboral, el nostre rebuig serà frontal, totes aquelles empreses que decideixen aplicar de manera arbitraria i autoritària la reforma laboral, tindran el nostre rebuig i seran elles les responsables del increment de la conflictivitat a Catalunya. 

És molt important que sapiguem visualitzar la nostra acció sindical, serà aquesta continua pressió social, la que ha de servir per quan es produeixi la negociació de la reforma de la negociació col·lectiva, o els desenvolupaments reglamentaris de la reforma, que podrem anar amb més força a la negociació.

Cal utilitzar tots els mitjans al nostre abast, el Tribunal Laboral de Catalunya, l’Inspecció de Treball, les mediacions al Departament de Treball, el Jutjat del Social, ... i evidenciar que tots aquests instruments quedaran saturats per una reforma laboral que genera molta més conflictivitat. És molt important la mobilització per demostrar la nostra posició, els primers resultats jurídics seran el que començaran a crear jurisprudència, per tant hem d’aconseguir la inaplicació de la reforma.

Aquesta reforma, com diu molta gent de la judicatura i del món acadèmic tant jurídic com econòmic, no s’ha d’aplicar en el mercat de treball, ja que és impossible definir com a motiu d’acomiadament la disminució persistent d’ingressos o una previsió de pèrdues, que passa si la previsió de pèrdues no es produeix?  I si s’ha de reincorporar la persona acomiadada?.... 

Amb aquest objectiu, tota la UGT de Catalunya treballarà, des de les Federacions, les Unions territorials, el SNC, els serveis jurídics,.... tots hem de compartir les decisions i la informació per poder planta cara a aquesta reforma laboral, que amb la vaga general i el procés de denuncia i mobilització que continuem, aconseguirem la seva retirada.

Resposta Sindical a la Reforma Laboral

La Reforma Laboral no només ha estat l’atac més gran contra les treballadores i els treballadors en democràcia, situant els nostres drets en la precarietat anterior a l’Estatut dels Treballadors de 1980, sinó que està fonamentant i donant cobertura legal a l’abús i a les males pràctiques  empresarials.
Les primeres sentències i/o arbitratges seran determinants per crear la jurisprudència real contra els efectes de la Reforma Laboral. Per tant, és fonamental la utilització i coordinació dels diferents àmbits de tota l’estructura de l’Organització, la nostra presència en els diferents organismes i els Serveis Jurídics, així com també el Gabinet de Comunicació per tal de que es visualitzi els conflictes i les mobilitzacions.

La UGT de Catalunya vetllarà sindicalment utilitzant totes les vies legals per evitar la generalització i l’abús sense fonament de la Reforma contra les treballadores i els treballadors i judicialitzarà aquelles regulacions de la Reforma que ataquen Drets Fonamentals i/o incompleixen Directives Europees. Amb especial interès en les matèries següents:

· Acomiadaments; cal diferenciar entre: 

· Acomiadaments individuals:
· Causes Objectives per conceptes indeterminats:   qualsevol modificació o canvi en relació a les decisions relatives o als mitjans o instruments de producció, en els sistemes o mètodes de treball, la disminució d’ingressos, la previsió de pèrdues, la pèrdua de quota de mercat i en la manera com es “col·locaran” els productes o serveis de l’empresa al mercat, permetrà extingir els contractes de treball. 

· Absentisme. Es redueix el percentatge col·lectiu d’absentisme a l’empresa. La Llei establia el 5% i la Reforma rebaixa al 2,5% per a que es puguin produir acomiadaments objectius per absentisme individual del treballador.
· Acomiadaments col·lectius. ERO’s. Ara és més fàcil acomiadar col·lectivament perquè les causes s’han generalitzat. A més, es podia haver aprofitat aquesta Reforma per introduir seriosament, el tema de la formació en els casos de reducció de jornada o de suspensió com a conseqüència d’un expedient de regulació però no ho han fet. 

· Contractació:
· Contractació temporal. Les persones contractades temporalment (obra o servei) podran estar en aquesta situació, en el pitjor dels casos, el doble d’any que ho estaven fins ara; és a dir fins a 4 anys. 

· Contractació indefinida. S’amplia el col·lectiu de beneficiaris amb els que es pot subscriure el CFCI, que per una via o una altra, pràcticament, no deixa a ningú fora. El contracte de foment a la contractació indefinida es convertirà en el “contracte únic”, ja que difícilment es podrà contractar novament a algú per mitjà d’aquesta modalitat.

· Modificació substancial de les condicions de treball.  L’empresari podrà adaptar a les seves necessitats a les condicions de treball de que “gaudeixen” les persones treballadores; d’aquesta manera, les persones treballadores han d’estar a disposició de les necessitats de l’empresari. S’afegeix la distribució del temps de treball com objecte a modificar, introduint d’aquesta manera, distribucions irregulars no pactades en conveni o modificant les pactades.  Distingim:
· Les modificacions de les condicions de treball a títol individual. Aquest tipus de modificacions són molt perilloses perquè cal analitzar-les des de la perspectiva de gènere, ja que ens molts casos afectaran a la conciliació de la vida laboral i familiar de moltes persones treballadores. 

· Les modificacions de les condicions de treball a títol col·lectiu; modificacions establertes al conveni col·lectiu o al pacte col·lectiu. 

· Clàusula d’inaplicació salarial.  Es legalitza la imposició, per part de l’empresari, d’un Règim Salarial en l’àmbit de l’empresa per sota del Conveni Col·lectiu Sectorial. Aquesta clàusula es carrega els acords de l’últim AENC signat a principis d’any. D’aquesta manera es desvirtua i es buida de contingut els compromisos aconseguits per la negociació col·lectiva. 

· Actuació de les ETT’s.  A partir de l’1 d’abril de 2011, es suprimiran totes les limitacions o prohibicions actualment vigents per a la celebració de contractes de posada a disposició, fins i tot podran operar en l’Administració Pública. S’amplia fins el 31 de març de 2011 el termini per fixar mitjançant la negociació col·lectiva les restriccions per raons de seguretat i salut en el treball en relació amb les ETTs.
Instruments a utilitzar

        Competències:


En primera instancia:
   




Mediació del Departament de Treball. En funció de la matèria utilitzarem també aquesta via; per exemple, en matèria d’ERO’s.







Judicialització de la Reforma Laboral

La Reforma Laboral no només suposa un pas enrere perquè empitjora les condicions dels nostre mercat laboral, sinó que a més, ignora i incompleix altres normatives vigents. Per aquest motiu, la UGT de Catalunya està valorant judicialitzar els següents possibles incompliments:

Incompliment de l’elaboració de l’informe d’impacte de gènere de la Llei de Reforma del Mercat de Treball.    

La Llei orgànica 3/2007, per a la igualtat efectiva entre homes i dones preveu en el seu article 19) que “els projectes de disposicions de caràcter general així com els plans d’especial rellevància econòmica, social, cultural i artística que s’hagin de sotmetre a l’aprovació del Consell de Ministres hauran d’incorporar un informe sobre el seu impacte per raó de gènere” 

Amb anterioritat la Llei 30/2003, de 13 d’octubre relativa a les mesures per a  incorporar la valoració del impacte de gènere en aquelles disposicions normatives elaborades pel govern preveu que tots aquells projectes de llei i disposicions reglamentaries hauran d’anar acompanyats d’un informe sobre el impacte per raó de gènere en relació a  aquelles mesures establertes en els mateixos.

En definitiva els INFORMES D’IMPACTE DE GÈNERE, són aquells documents que han d’acompanyar al corresponent avant- projecte de llei així com també les propostes de disposicions reglamentaries . En ells s’ha de recollir una avaluació prèvia relativa als resultats i als efectes que tindran les disposicions normatives sobre homes i dones de forma separada, valorant així els resultats, en relació amb la igualtat d’oportunitats entre homes i dones.

Possible incompliment de la Directiva 20087104/CE del Parlament Europeu i del Consell relativa al treball mitjançant les Empreses de Treball Temporal

1.- La possibilitat d’utilització per part de les Administracions públiques d’ETTS no ve contemplada en la Directiva esmentada. En aquest sentit s’ha de diferenciar d’una banda el concepte; d’Administració Pública de les Empreses Públiques. 

Al contrari que les Empreses Públiques, l’Administració Pública  no podrà utilitzar a les ETT’S  atesos els principis de mèrit i capacitat recollits al Text Constitucional i que hauran d’informar de tota la legislació relativa a la incorporació o selecció de personal.

2.- Respecte a les restriccions o prohibicions que contempla l’esmentada Directiva per a determinades activitats productives a les quals no els hi serà d’aplicació la mateixa (no es podran contractar persones treballadores mitjançant les mateixes). Restriccions per motius d’exigències en matèria de seguretat i salut en el treball. El Reial Decret 10/2010 de Reforma del Mercat de Treball no ha respectat. 

Temporalització del desenvolupament de la Reforma Laboral
La Reforma preveu el desenvolupament reglamentari de vàries matèries. A continuació es detalla el calendari previst que ens permetrà seguir el dia a dia de la Llei i coordinar les possibles actuacions que se’n derivin dels diferents reglaments. 
Calendari previst 

Abans del 31 de desembre de 2010:

· Aprovació del Real Decret de procediment pels expedients de regulació d'ocupació (disposició final 3).
· Desenvolupament reglamentari de les Agències Privades de Col·locació (disposició final 3).
· Informe anual d'avaluació de les bonificacions a la contractació indefinida (disposició addicional 9).


En el termini màxim de sis mesos:

· Modificació de la Llei de Procediment Laboral (disposició addicional 15).
· Projecte de Llei de la Reforma de la Negociació Col·lectiva (disposició addicional 21).
· Desenvolupament del Sistema Nacional de Qualificacions i Formació Professional (disposició addicional 5).

En el termini de dotze mesos:

· Projecte de Llei de regulació del Fons de Capitalització (disposició addicional 10).
· Mesures d'ocupació per a persones discapacitades (disposició addicional 24).
· Avaluació de les mesures d'ocupació per a joves i aturats (disposició addicional 12).
· Avaluació de la sinistralitat dels treballadors cedits per ETT’s (disposició addicional 13).


Sense termini:
· Incapacitat Temporal. Desenvolupament de les competències atribuïdes a la Seguretat Social en matèria de gestió de la incapacitat temporal (disposició addicional 19).
· Plans de formació per a joves i persones aturades (disposició addicional 4).
· Vinculació de polítiques actives d'ocupació i prestacions d’atur (disposició addicional 6). Reforma normativa que regula les prestacions d’atur.
· Pla de recol·locació del sector de la construcció (disposició addicional 7).
· Serveis Públics d'Ocupació (disposició addicional 16).
· Treballadors transfronterers d'Andorra (disposició addicional 18).
· Regulació de la formació teòrica en els contractes per a la formació (disposició addicional 2).
Jutjat del Social





Utilitzarem aquesta via un cop esgotades les anteriors i per aquells temes en matèria de Seguretat Social, infracció de normes de la branca social del Dret, sobre tutela de drets de llibertat  sindical,  impugnació  del  contingut  de  convenis  col·lectius,  període  de  gaudi  de  vacances, etc





Per a les infraccions i sancions de les condicions de treball, frau a la seguretat social i  contractació,  subrogació  d'empreses  (quan  es  produeix  de  forma reiterada),  Frau  en  expedició  dels  permisos  de  treball, Part i  documentació  d'Accident de  Treball, Risc  greu  i  imminent d'Accident de Treball, Mobbing, Assetjament sexual, discriminació, vulneració de la llibertat sindical, cessions i subcontractacions, etc.





Inspecció de Treball





TLC





Extinció  del  contracte  de  treball  per  causes  objectives, ERO’s,  mobilitat funcional, mobilitat geogràfica, modificació substancial de les condicions de treball, jornada (vacances, descansos, calendari laboral..), conciliació vida familiar i laboral, incompliment del conveni col·lectiu, clàusula d’inaplicació salarial, incompliment d'acords, trasllat del centre de treball, contractació, entre d’altres. 

